text: सिन्धु नदी समझौते के अंतर्गत भारत को रावी, ब्यास और सतलुज नदियों के जल का उपयोग करने की इजाजत दी गयी तो पाकिस्तान को सिन्धु, झेलम और चेनाब नदियों का जल, पर इसके लिए मुख्य तौर पर शर्त यह लगायी गयी कि इन नदियों पर जो भी परियोजनाएं बनेंगी उससे जल को अन्यत्र स्थानांतरित नहीं किया जा सकेगा और यदि थोड़ी दूरी/देर के लिए ऐसा करना जरूरी भी हुआ तो नदी से निकाला गया जल उसी मात्रा में नदी में दुबारा डालना होगा।